Държавен вестник, бр. 101, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  101
трешен контрол на дружеството за електронни 
пари БНБ може да изиска от дружеството за 
електронни пари да разполага със собствен ка­
питал, който надвишава с до 20 на сто сумата, 
която се получава при определяне на размера 
съгласно чл. 9, ал. 1 и 2, или да разреши на 
дружеството за електронни пари да разполага 
със собствен капитал, който е с до 20 на сто 
по-малък от сумата, която се получава при 
определяне на размера съгласно чл. 9, ал. 1 и 2.
(7) Структурата и елементите, начините и 
методите на изчисляването му, периодичност­
та, формата и съдържанието на отчетите за 
размера на собствения капитал се определят 
с наредба на БНБ.
Раздел III
Изисквания към дейността
Забрана за приемане на влогове и за на­
числяване на лихви
Чл. 77в. (1) Дружество за електронни пари 
не може да приема влогове или други въз­
становими средства по смисъла на Закона за 
кредитните институции.
(2) Получените от дружество за електронни 
пари средства от държател на електронни пари 
се обменят незабавно срещу електронни пари. 
Тези средства не представляват влог или други 
възстановими средства по смисъла на Закона 
за кредитните институции. 
(3) Дружество за електронни пари не може 
да начислява лихви или да предоставя каквито и 
да е други ползи, свързани с продължителността 
на срока, за който държателят на електронни 
пари държи електронните пари.
(4) За счетоводната отчетност и одиторите 
на дружество за електронни пари се прилагат 
съответно чл. 22, 23 и чл. 24, ал. 1.
Защитни мерки 
Чл. 77г. (1) Дружество за електронни пари 
прилага по отношение на средствата, получени 
в замяна на издадени електронни пари, защит­
ните мерки, посочени в чл. 21.
(2) Средствата, получени под формата на 
плащане с платежен инструмент, не са предмет 
на защитните мерки по ал. 1, докато не бъдат 
заверени по платежната сметка на дружеството 
за електронни пари или не бъдат предоставени на 
разположение по друг начин на дружеството за 
електронни пари в съответствие с изискванията 
за срока на изпълнение, посочен в чл. 64, ал. 2. 
При всички случаи тези средства са предмет на 
защитни мерки не по-късно от 5 работни дни 
след издаването на електронните пари.
(3) Дружеството за електронни пари инфор­
мира БНБ предварително за всяко съществено 
изменение в мерките, предприемани за защита 
на средствата, които са били получени в замяна 
на издадените електронни пари.
Допълнителни дейности 
Чл. 77д. (1) Освен издаването на електрон­
ни пари дружеството за електронни пари има 
право да извършва следните дейности:
1. предоставяне на платежни услуги по чл. 4;
2. предоставяне на кредит, свързан с пла­
тежни услуги по чл. 4, т. 4, 5 или 7, когато са 
изпълнени условията, предвидени в чл. 19;
3. предоставяне на оперативни услуги и 
на тясно свързани спомагателни услуги по 
отношение на издаването на електронни пари 
или на предоставянето на платежните услуги, 
посочени в т. 1;
4. извършване на дейност като оператор на 
платежна система с изключение на платежни 
системи, осигуряващи окончателност на сетъл­
мента по Директива 98/26/ЕО на Европейския 
парламент и на Съвета от 19 май 1998 г. относно 
окончателността на сетълмента в платежните 
системи и в системите за сетълмент на ценни 
книжа, изменена с Директива 2009/44/ЕО 
на Европейския парламент и на Съвета от 6 
май 2009 г., без да се засягат разпоредбите на 
чл. 85 и 86;
5. друга дейност при спазване на норматив­
ните изисквания за нейното извършване.
(2) Кредитът по ал. 1, т. 2 не може да се 
предоставя от средства, получени в замяна на 
електронни пари и държани в съответствие с 
чл. 77в.
(3) По отношение на средствата, които са 
получени за предоставяне на платежни услуги 
по чл. 4, извън дейността по издаване на елек­
тронни пари, се прилагат съответно чл. 20 и 21.
(4) Когато дружество за електронни пари 
освен издаването на електронни пари и пре­
доставянето на платежни услуги извършва и 
друга търговска дейност, БНБ има право да 
изиска отделянето в самостоятелно дружество 
на дейността по издаване на електронни пари 
и/или предоставяне на платежни услуги, ако по 
преценка на БНБ другата дейност засяга или 
може да засегне финансовата стабилност на 
дружеството за електронни пари или възмож­
ността на БНБ като надзорен орган да следи за 
изпълнението на изискванията на този закон.
Представители, клонове и подизпълнители
Чл. 77е. (1) Дружество за електронни пари 
не може да издава електронни пари чрез пред­
ставители.
(2) Дружество за електронни пари може да 
разпространява и изкупува обратно електронни 
пари чрез представители – търговци, действащи 
от негово име. 
(3) За представителите и клоновете на друже­
ство за електронни пари се прилагат съответно 
чл. 25, ал. 2 – 5, чл. 26 и 27, а за подизпълни­
телите се прилагат съответно чл. 27 и 28.
(4) Дружество за електронни пари може да 
предоставя чрез представители платежни услуги, 
ако са спазени съответно условията на чл. 25, 
ал. 2 – 5, чл. 26 и 27, или да възлага осъщест­
вяването на оперативни функции, свързани 
с платежни услуги, ако са спазени съответно 
условията на чл. 27 и 28.